Reference

# Bemærkninger om brug af Wi-Fi-funktionen

- Brugen af Wi-Fi-enheder kan være begrænset af lokale bestemmelser i nogle lande eller områder.

- Wi-Fi-enheder virker på 2,4 GHz-båndet, der anvendes af en række enheder. Wi-Fi-enheder anvender derfor teknologi for at minimere radiointerferens fra andre enheder, der anvender samme bånd. Radiointerferens kan dog stadig medføre langsommere dataoverførsel, reducere kommunikationsrækkevidden eller forårsage kommunikationssvigt.

- Hvis både Bluetooth-funktionen og 2,4 GHz Wi-Fi-funktionen på din tablet er aktiveret, kan der opstå interferens, hvilket medfører langsommere dataoverførsler eller andre problemer.

- Hvis du vil kommunikere via Wi-Fi, når du rejser, er du muligvis nødt til at indgå en kontrakt med en Wi-Fi-tjenesteudbyder.

- Hastigheden for dataoverførsler og kommunikationsrækkevidden kan variere alt afhængigt af følgende forhold:

- Afstand mellem enheder

- Forhindringer mellem enheder

- Enhedskonfiguration

- Signalforhold

- Omgivelser (vægmateriale osv.)

- Anvendt software

- Kommunikationssvigt kan opstå ved nogle signalforhold.

- Hastigheden for dataoverførsel, der står angivet i specifikationerne, er det teoretiske maksimum, og det afspejler ikke nødvendigvis den reelle hastighed.

- Den reelle hastighed for dataoverførsel er nødvendigvis ikke så høj som den hastighed, der vises på tabletten.

- Kommunikation kan ikke finde sted mellem Wi-Fi-frekvensbåndene på 2,4 GHz og 5 GHz.

- Hastigheden for dataoverførsel for IEEE 802.11g- og IEEE 802.11n (2,4 GHz)-enheder kan være påvirket af interferens, når disse protokoller anvendes med IEEE 802.11b-produkter. Produkter, der anvender IEEE 802.11g og IEEE 802.11n, sænker automatisk overførselshastigheden for fortsat at være kompatible med IEEE 802.11b-produkter.

- Når hastigheden for dataoverførsel ikke er så høj som forventet, kan du muligvis opnå en højere hastighed ved at ændre den trådløse kanal på Wi-Fi-routeren.

- Brug kun Wi-Fi indendørs, når det bruges med IEEE 802.11a/n (5 GHz).

Lignende emne
Specifikationer