Reference

# Bemærkninger om SD-hukommelseskort

- Sørg for, at det er uden for børns rækkevidde. SD-hukommelseskort er skadelige, hvis de bliver slugt.

- Berør ikke kontakterne med fingre eller metalgenstande.

- SD-hukommelseskort kan indeholde følsomme elektroniske komponenter. Undlade at udsætte dem for overdreven kraft, bøje eller tabe dem.

- Undlad at adskille eller ændre dem.

- Undgå fugt.

- Undlad at bruge eller opbevare på følgende steder:

- Steder med høj temperatur, f.eks. i en bil i solskin

- Steder, der er udsat for direkte sollys

- Fugtige eller korroderende miljøer

- Steder med for meget støv

- Sørg for at bruge SD-hukommelseskort, der er kompatible med de standarder, der er understøttet af din tablet. Et kort i en forkert størrelse kan sætte sig fast i stikket, hvilket kan beskadige tabletten.

- Du kan ikke skrive data til et SD-hukommelseskort, der er skrivebeskyttet.

- Det anbefales, at du opretter en sikkerhedskopi af vigtige data.

- Hvis du vil undgå at miste gemte data, skal du sørge for, at SD-hukommelseskort ikke kommer i nærheden af statisk elektricitet eller elektrisk støj, der kan forstyrre kortet.

- Når du bærer rundt på SD-hukommelseskort, skal du sørge for at lægge dem i deres etui for at undgå skader på grund af statisk elektricitet.

- Før du bruger et SD-hukommelseskort med en anden enhed end en tablet, f.eks. et digitalkamera eller en transportabel lydafspiller, skal du formatere (initialisere) SD-hukommelseskortet ved hjælp af denne enhed.

Visse enheder understøtter muligvis ikke filformatet til tablets og viser en meddelelse, som anbefaler, at du formaterer kortet. Hvis du støder på en sådan meddelelse, skal du kopiere dataene fra kortet til din tablet (eller til andre enheder via netværket) og formatere kortet ved hjælp af en anden enhed end tabletten. Bemærk, at formatering af et kort sletter alle de aktuelle data, som kortet indeholder. Du kan få flere oplysninger i vejledningen til den enhed, du bruger.

- Undlad at indføre fremmelegemer i SD-hukommelsesstikket.

- SD-hukommelseskortstikket kan kun bruges til læsning/skrivning, og det kan ikke bruges til andre formål.