Reference

# Bemærkninger om opladning

## Opladning af batteriet

- Af sikkerhedsmæssige årsager skal kun den medfølgende vekselstrømsledning bruges til at oplade batteriet.

- Der er ingen garanti for ydelse og sikkerhed, hvis du oplader med andet end USB-kablet og den vekselstrømsadapter, der er beregnet for tabletten eller en angiven Sony-vekselstrømsadapter.

- Alt efter den omgivende temperatur eller hvordan du bruger din tablet, oplades batteriet muligvis ikke, eller det kan tage længere tid at oplade batteriet.

- Oplad ikke batteriet i nærheden af ild eller i direkte sollys.

- Tabletten er ikke fuldt afladet, når den sendes fra fabrikken.

- Der udvikles varme i batteriet, når det er i brug eller oplades. Dette er normalt og er ikke anledning til nogen bekymring. Hvis din tablet eller vekselstrømsadapter bliver unormalt varm, skal du lukke din tablet og trække vekselstrømsledningen ud af vekselstrømsadapteren.

- Du kan muligvis ikke oplade batteriet, dette afhænger af den anvendte computer eller stikket på den USB-kompatible enhed.

## Batteriafladning

- Efter opladningen aflades batteriet gradvist, også selvom det ikke bruges. Hvis det ikke bruges i lang tid, kan batteriet blive helt afladet. Vi anbefaler, at du genoplader batteriet før brug.

- Hvis du ikke bruger din tablet i en længere tidsperiode, skal du oplade batteriet helt hver sjette måned.

## Batteriets levetid

- Batteriets levetid varierer afhængigt af brug, indstillinger og temperaturer.

## Nedbrydning af batteri

- Batteriets kapacitet falder gradvist på grund af den gentagne opladning og afladning. Det betyder, at batteriets levetid kan blive afkortet, eller batteriet ikke yder optimalt, også selvom det er fuldt opladet.