Reference

# Bemærkninger på skærmen

## Bemærkninger på den berøringsfølsomme skærm

- Din tablet anvender en kapacitiv berøringsfølsom skærm. Brug fingerspidserne til at trykke direkte på skærmen. Undlad at ridse den eller trykke på den med en skarp genstand som et nål, pen eller fingernegle. Du kan ikke betjene den berøringsfølsomme skærm med en stylus.

- Hvis du trykker på den berøringsfølsomme skærm med behandskede hænder, fungerer den muligvis ikke korrekt eller slet ikke.

- Betjen ikke tabletten med genstande på den berøringsfølsomme skærm.

- Hvis den berøringsfølsomme skærm berøres af andet end din fingerspidser, reagerer den muligvis ikke korrekt.

- Placer ikke den berøringsfølsomme skærm tæt på andre el-enheder. De elektrostatiske udladninger kan medføre, at den berøringsfølsomme skærm får funktionssvigt.

- Hvis der er vanddråber på den berøringsfølsomme skærm, eller hvis du berører den med våde fingerspidser, reagerer den berøringsfølsomme skærm muligvis ikke korrekt.

- Placer ikke berøringsskærmen i fugtige omgivelser. Den berøringsfølsomme skærm kan give funktionssvigt under fugtige forhold, eller når den udsættes for vand.

## Bemærkninger på LCD-skærmen

- Vend ikke LCD-skærme mod solen. Sørg for at blokere for direkte sollys, når du bruger din tablet i nærheden af et vindue.

- Hvis du bruger din tablet under forhold med lave temperaturer, kan det medføre, at der kommer et restbillede på LCD-skærmen. Dette angiver ikke en funktionsfejl. Skærmen vender tilbage til normal tilstand, når tabletten igen har en normal temperatur.

- LCD-skærmen kan blive varm under brug. Dette er normalt og angiver ikke en funktionsfejl.

- LCD-skærmen er fremstillet ved hjælp af højpræcisionsteknologi. Du kan imidlertid muligvis se meget små sorte punkter og/eller punkter (rød, blå eller grøn) på LCD-skærmen. Dette er normalt et resultat af fremstillingsprocessen og angiver ikke en funktionsfejl.

- LCD-skærmen er fremstillet i glas. Hvis glasset er beskadiget (revnet osv.), skal du ikke røre ved berøringsskærmen eller prøve at reparere den selv. Behandl LCD-skærmen forsigtigt, da den er sårbar over for skader, hvis den tabes, eller udsættes for mekanisk stød. Vi kan ikke yde garanti for skader, der skyldes, at kunderne ikke har håndteret den korrekt.