Reference

# Bemærkninger om brugen af Bluetooth-funktionen

- Brugen af Bluetooth-funktionen kan være begrænset af lokale bestemmelser i nogle lande eller områder.

- Bluetooth-funktionen virker muligvis ikke med nogle enheder afhængigt af producenten eller den softwareversion, producenten anvender. Se systemkravene for Bluetooth-enheden, før du køber den.

Nogle Bluetooth-enheder kræver autorisation (parring), før de kan oprette forbindelse til en anden enhed. Udfør autorisation, før du opretter forbindelse til en sådan enhed.

- Bluetooth-enheder virker på 2,4 GHz-bånd, der anvendes af en række enheder. Bluetooth-enheder anvender teknologi for at minimere radiointerferens fra andre enheder, der anvender samme bånd. Radiointerferens kan dog stadig medføre langsommere dataoverførsel, reducere kommunikationsrækkevidden eller forårsage kommunikationssvigt.

- Hastigheden for dataoverførsler og kommunikationsrækkevidden kan variere alt afhængigt af følgende forhold:

- Afstand mellem kommunikerende enheder

- Forhindringer mellem enheder

- Omgivelser (vægmateriale osv.)

- Enhedskonfiguration

- Anvendt software

- Signalforhold

- Kommunikationssvigt kan opstå ved nogle signalforhold.

- Der kan opstå interferens, hvis både Bluetooth-funktionen og Wi-Fi-funktionen med 2,4 GHz er aktiveret. Det betyder langsommere dataoverførsel eller andre problemer.

- Store filer kan nogle gange ødelægges af vedvarende overførsler på grund af begrænsninger for Bluetooth-standarden samt signalforhold.

- Hvis du forbinder flere Bluetooth-enheder til din tablet, kan det overbelaste kanalen, hvorved enhedens ydeevne forringes. Det er normalt for Bluetooth-teknologi og er ikke en fejl i sig selv.

- Video og lyd er muligvis ikke synkroniseret, hvis du afspiller videoer på din tablet med lyd, der kommer fra en tilsluttet Bluetooth-enhed. Dette sker ofte med Bluetooth-teknologi og er ikke en fejl i sig selv.

- Alle Bluetooth-enheder skal certificeres gennem procedurer, der er fastsat af Bluetooth SIG, for at sikre, at de overholder Bluetooth-standarden. Selvom Bluetooth-standarden overholdes, kan betjeningsprocedurerne variere, eller du kan muligvis ikke overføre data, afhængigt af karakteristika og specifikationer for den enkelte enhed.

- Lyden kan ikke skiftes mellem en Bluetooth-lydenhed og den indbyggede højttaler, når du tilslutter eller frakobler enheden, mens en app, f.eks. et spil, er åben. Hvis det sker, skal du afslutte appen og genstarte enheden. Problemet kan undgås ved at skifte lyden, inden app'en åbnes.

- Lyden fra apps, f.eks. spil, kan været forsinket, når den kommer fra Bluetooth-lydenheder, der er sluttet til din tablet. Hvis det sker, skal du skifte til den indbyggede højttaler eller slutte en lydenhed til hovedtelefonens jackstik på din tablet for at høre lyden.

- Hvis du slukker for en Bluetooth-lydenhed, der er sluttet til din tablet, mens en app, f.eks. et spil, er åbent, kan det resultere i, at app'en ikke længere virker korrekt. Hvis det sker, skal du afslutte appen og genstarte din tablet.

## Bluetooth-sikkerhed

Trådløs Bluetooth-teknologi har en autorisationsfunktion, der giver dig mulighed for at vælge, hvem du vil kommunikere med. Autorisationsfunktionen giver dig også mulighed for at forhindre anonyme Bluetooth-enheder i at få adgang til din tablet. Første gang to Bluetooth-enheder kommunikerer, skal der vedtages en fælles hovednøgle (en adgangskode, der kræves for autorisation), så begge enheder kan registreres. Når en enhed er registreret, er det ikke nødvendigt indtaste hovednøglen igen.
Din tablet registreres kun af andre Bluetooth-enheder, når den er indstillet til at tillade registrering af sådanne enheder. Du kan indstille, i hvor langt tid tabletten kan registreres, og om hvorvidt der tillades modtagelse, når der er oprettet en forbindelse.
Lignende emne
Specifikationer